Huayang guo zhi/卷2

漢中志 [Records of Hanzhong]
一

漢中郡，本「附」舊本並衍此字，茲刪. 庸國〔地. 周匡王二年，巴、秦、楚滅庸，其地分〕屬〔秦、巴. 〕舊本此頁脫亂，不成文理. 蓋元豐本所據首葉爛脫，殘字零亂，呂刻黏接失考所致. 茲依《左傳》補滅庸事. 又殘存屬字下補秦巴二字. 說詳注. 〔六國時，楚強盛，略有其地. 後為蜀. 〕蜀字元豐本接在首句「庸國」下. 考當在此. 嘉泰本以下，皆作「後為秦」. 非也. 〔恆成爭地. 〕此上十七字，宋刻誤接在「略侔三蜀」句下. 夫秦惠文王滅蜀巴後乃置漢中郡. 豈能以六國時楚得漢中敘列置郡之後？云「恆成爭地」者，謂秦、巴、楚、蜀互爭漢中，歷三百年而後秦終定之以為郡也. 舊刻為脫簡誤接甚明. 茲移正. 並詳注釋. 周赧王「二」〔三〕年舊各本皆作二年. 按《秦本紀》、《六國表》，皆當作三. 當是舊刻脫一畫耳. 秦惠文王置郡. 因水名也.

漢有二源：東源出武都氐道漾山，因名漾. 《水經注》卷二十引此作「為漾水」三字. 古時引文不必全遵原字也. 《禹貢》「流漾為漢」是也. 《水經注》引作「導漾東流為漢是也」. 西源出隴西〔西縣〕舊本脫此二字. 《水經注》引，趙本、官本、王氏合校本並有. 朱本亦脫. 當有. 嶓冢山，會白水，經葭萌，入漢. 始源曰沔，《水經注》引至此止. 經作逕. 故曰「漢沔. 」常氏此上四十九字，幾於無句不謬. 又非如上文脫亂可比. 按之《水經注》引，則是常氏原誤也. 另於注釋辨訂之. 在《詩》曰：「滔滔江漢，南國之紀. 」其應上「照」〔昭〕廖本作照於天. 又曰：「惟天有漢. 」其分野，與巴、蜀同占. 其地東接南郡. 南接「廣漢」〔於巴〕. 舊本四至被傳鈔誤改者甚多. 如此「南接廣漢」，以本書校，廣漢郡不言接漢中，而《巴志》云「北接漢中」. 實際亦是巴西郡北接漢中，廣漢郡只葭萌驛道一線通聯漢中而已. 茲仿《蜀志》「南接于越」文，作「接于巴」. 庶還常氏原語. 西接「隴西、陰平」〔武都〕. 隴西、陰平二郡，從未與漢中接. 就秦世言，無陰平郡. 就漢初言，漢中西界為廣漢西部都尉治. 就武帝以後言，則已置武都郡矣. 本書武都東接下脫文，是脫漢中二字可定. 故推常氏此文為「西接武都」亦可定. 北接秦川. 此指渭水平原，即所謂「三輔」郡縣. 與上「漢沔」皆用《隆中對》文. 厥壤沃美. 賦貢所出，略侔三蜀. 「六國時楚強盛，略有其地. 後為秦. 恆成爭地. 」十七字，舊刻全皆誤綴在此. 時敘謬亂，義無可通. 夫秦滅巴蜀而後置此郡，時楚削弱已瀕于亡. 則誰更與秦爭此地乎（參看注）？其為秦惠文王置郡前脫簡誤綴甚明. 茲上移. 並改秦為蜀字.

漢高帝既克秦，獲子嬰，〔當王關中〕. 舊本脫此四字，於史法，文意皆有未合. 應是寫本首頁蠹蝕. 茲用《史記》文補. 項羽封高帝為漢王. 王巴、蜀、〔漢中四〕「三」十一縣. 舊脫漢中二字，又作「三十一縣」. 茲依《漢書‧高帝紀》文改補. 常氏所據正是《漢書》. 後人因《巴志》有「三十二縣」文誤改之也. 帝不悅. 丞相蕭何謀曰：「雖王漢「中」之惡，《漢書》漢下有中字. 廖本據補. 舊各本無. 常氏奪之也. 于文義稱「王漢」實勝「王漢中」. 不猶愈於死乎？《漢書》下文云：「漢王曰：「何為乃死也？」何曰：「今眾弗如，百戰百敗，不死何為」」《周書》曰「天予不取，反受其咎」. 下接「語曰天漢」. 常氏刪之. 且語曰「天漢」，其稱甚美. 夫能屈《漢書》作詘. 於一人之下，則《漢書》作而伸《漢書》作信. 亦讀如伸. 古二字通. 於萬乘之上者，湯、武是也. 願大王王漢中，撫《漢書》作養. 其民以致賢人. 收用巴蜀，還定三秦，天下可圖也. 」帝從之. 都南鄭. 及「項籍弒義帝」高帝東伐，漢高東伐，在羽弒義帝前. 且上文稱羽此乃稱籍. 明是後人贅入五字. 于文亦當刪. 蕭何「常」當衍. 居守漢中，足食足兵. 既定三秦，蕭何鎮關中. 資其眾，卒平天下. 〔高帝九年，〕以田叔為漢中守. 〔治西城〕. 屬縣十二. 元豐本作十. 它各本作十一. 廖本作十二. 今按《前漢志》漢中郡十二縣，治西城. 後分西城、錫、安陽、旬陽、長利為西城郡. 上庸、武陵二縣為上庸郡，房陵縣地立房陵郡漢中郡只四舊縣. 蜀漢時置西鄉縣. 晉置蒲池縣. 合成為本書漢中六縣. 元豐本作「十二縣」，是《班志》舊文. 郡治西城，亦班氏舊文也. 又考《班志》十二縣中，武陵、上庸、長利三縣，皆漢代新置，故後列. 秦代漢中郡只九縣. 迨滅巴、蜀，新置三十二縣，合漢中九縣為四十一縣. 與《高帝紀》合. 「去洛一千九十一里」. 舊衍此句. 上下文皆田叔事. 其時洛陽非國都，何得插敘去洛道里？若如《前漢志》郡治西城，則西城「去洛千七百里」明著於魏興郡，何得於此又云「千九十一里」. 若如《後漢志》郡治南鄭，則在「洛陽西千九百里」亦有明文. 再如本書所記上庸、房陵去洛道里，皆在千六百里以上. 則不能更有漢中屬縣近至千一百里以內者可知. 然則所指郡治究何在乎？此必後之淺人嫌此郡屬縣數下獨無去洛道里，妄以其時圖籍所傳橫竄之入. 遂致腰斷常文，而與魏興郡復出立異. 故刪除之. 叔既饋以軍饟，又致名材，立宮室. 帝嘉之. 「後為魯相」. 此四字亦後人旁注被寫入正文. 非常文固有. 田叔事多，無關漢中者例不當收. 漢中守轉魯相非優遷，亦與「帝嘉之」之義無所補，又礙下文氣勢. 然以帝業所興，不封藩王. 此承上文「立宮室」言之. 謂南鄭城內雖立宮室，不建藩封. 非謂蜀巴漢無封國也.

二

自叔之後，此句原連１章末句，誤. 茲提作此章首句. 世脩文教，有俶儻之士，異人並挺：鄧公抗言於孝景之朝，以明忠枉之情. 張騫特以蒙險遠，為孝武帝帝字當衍. 開緣邊之地，賓沙越之國，致大宛之馬，入南海之象，而車渠、瑪瑙、珊瑚、琳《函海》作林. 碧、罽寶、明珠、玳瑁、虎魄、劉本作虎●. 張、吳、何、王本作琥珀. 浙本剜改作魄. 水晶、劉、李、錢、《函》本作水精. 琉璃、火浣之布、蒲桃之酒、笻竹、蒟醬，殊方奇玩，盈於市朝. 振揚威靈，被於幽裔. 遂登九列，杖節、繡衣，剖符博望. 谷口子真，秉箕潁之操，湛然岳立，不營不求，德聲錢寫作望. 邁流. 楊王孫應至人之概. 自建武以後，群儒脩業. 開按圖緯，漢之宰相，當出坤鄉. 於是司徒李公，屢登七政. 太傅子堅，弈世論道. 其珪璋、瑚璉之器，則陳伯臺、此下廖本注云「當有脫」. 李季子、〔陳〕申伯廖本注云：「當脫陳字. 」之徒，文秀瑋劉、錢、《函》本作暐. 他本作瑋. 曄. 其州牧、郡守，冠蓋相繼，於西州為盛. 蓋濟濟焉.

三

莽時，公孫述據蜀，跨有漢中. 當秦隴之徑，每罹於元豐、劉、李、錢、《函》、廖本有於字. 浙本剜補. 他本無. 其害. 安帝永初二年，陰平武都羌反，入元豐本作於漢中，煞張、吳、何、王本作殺. 他本作煞. 太守董炳，沒略吏民. 四年，羌復來. 太守鄭廑《後漢書‧安帝紀》作勤. 出屯褒中，欲與羌戰. 主簿段崇陳諫，舊各本皆訛作禪. 廖本改作諫. 是. 以為：「但可堅守. 來虜乘勝，其鋒不可當. 」廑不從. 戰，敗績. 崇與門下史張、吳、何、王本改作吏. 非. 王宗、原展、及崇子勃、兄子伯生，力戰捍廑，并命. 功曹程信素居守，馳來赴難，冒寇殯殮廑. 虜遂大劉、張、吳本作太. 盛. 天子乃拜巴郡陳禪為漢中太守. 虜素憚禪，更來盤結. 禪知攻守未可卒「下」〔平〕，舊各本作下. 茲改作平. 而年荒民困，乃矯詔赦之. 大小咸服. 既，誅其亂首. 天子善之，徙禪左馮翊太守. 程信怨恥，乃結故吏、冠蓋子弟嚴孳、李容、姜濟、陳巴、吳、何、王本作已. 他各本作巴. 曹廉、勾矩、劉旌等二十五人，誓志報羌；各募壯士，豫結同死以待寇. 太守鄧成，命信為五官〔掾〕，孳等門下官屬. 元「和」〔初〕廖本注云「當作初」. 查《西羌傳》正作元初. 二年《陰平郡》作五年. 羌復來. 巴郡板楯捄之. 張、吳、何本作救. 信等將其士卒，力奮討. 大破之. 信被八創，二十五人戰死. 自是後，羌不敢南向. 五年，天子下詔，褒嘆信、崇等，賜其家穀各千斛，宗、展、孳等家穀各五百斛. 列畫東觀. 每新太守到，必先存問其家. 以羌畏服陳禪，拜禪子澄劉本作登. 漢中太守.

四

漢末，沛國張陵，學道於蜀鶴鳴山，造作道書，自稱太清玄元，以惑百姓. 陵死，子衡傳其業. 衡死，子魯傳其業. 魯字公祺，以鬼道見信於益州牧劉焉. 魯母有少容，往來焉家. 初平中，以魯為督義司馬，住張、吳、何本作往. 漢中，斷谷道. 魯既至，行寬惠，以鬼道教. 立義舍，置義米、義肉其中；行者取之，量腹而已，不得過. 廖本刪一過字. 以多為句. 他各本有. 當斷句. 過多，云鬼病之. 其市肆賈張、吳、何、王本作價. 古今字. 平，亦然. 犯法者，三原而後行刑. 學道「未」〔永〕劉、李本作永. 信者，謂之鬼卒. 後乃為祭酒. 巴、漢夷民當倒作民、夷. 謂漢民與賨、夷、羌、氐人. 多便之. 其供，「道」〔通〕舊各本作通. 廖本改作道. 無取. 限出五米. 故世謂之「米道」. 扶風蘇固為漢中太守. 魯遣其黨張脩攻固. 成張、吳、何、王本作城. 固人陳調，素游俠，學兵法，固以為門下掾，說固守捍禦寇之術. 固不能用. 〔寇至，〕踰墻走，投南鄭趙嵩. 嵩將攜取也. 俱逃. 賊盛. 固遣嵩求隱避處. 嵩未還，固又令「鈴」〔鈐〕舊各本作鈴. 茲改. 下偵賊. 賊得鈐下，錢寫本此字作鈐，足知宋本作鈐下. 真書鈐易寫作鈴. 各本上鈴字俱訛. 鈐下，謂家僕親隨者. 遂得煞張本作殺，通俗. 他各本作煞，義同. 固. 嵩痛憤，杖張、吳、何、王本作仗. 他各本作杖. 劍直入，〔死之. 〕舊脫此二字. 就事理言，如此必死. 就文理言，下文陳調戰死，有亦字. 嵩為蘇固死. 故補二字. 調亦聚其賓客百餘人攻脩，戰死. 舊各本此下連「魯遂有漢中」句，大謬. 張魯之有漢中，不因此二人之死. 上文已言「魯既至，行寬惠」矣. 此不過帶述郡中封建人物，表揚忠義. 至「戰死」結束. 下文敘魯叛劉焉. 當另起矣.

魯「遂」〔既〕有漢中，舊作「遂有漢中」，係舊鈔本誤連上文成句所妄改. 當另起，作既有. 數害漢使. 焉上書言「米賊斷道. 」此下，舊本空格. 《函海》注云「李本無空位」. 至劉焉子璋為牧時，魯益驕恣. 璋怒，廖本無「璋怒」二字. 他各本有. 又皆於其下空格，示分段、斷句. 茲不空，亦不斷句. 以協文理. 建安五年殺魯母、弟. 魯「說」〔率〕舊各本作率，廖本不知三夷王附屬於魯也. 巴夷〔王〕依《三國志‧魏武紀》文補王字. 杜濩、朴胡、袁約等叛，為讎敵. 魯時使使漢朝，亦慢「驕」〔憍〕. 廖本改作驕. 帝室以亂，不能征，就拜「鎮民」中郎將、漢寧太守. 舊各本無鎮民二字，廖本有. 係依《三國志‧魯傳》文補入，非常文所固有. 「鎮民」成何語？縱補，亦當依《范史》作「鎮夷」. 不置長吏，皆以祭酒「為」治〔民〕. 舊本皆有為字. 廖本刪民字. 茲刪為字，存民字. 璋數遣龐羲、李思疑是異字訛. 李異與龐樂等叛殺趙韙，降璋，見裴注. 等討之，不能克，而巴夷日叛；乃以羲為巴西太守〔禦魯〕. 依《二牧志》文補. 又遣楊懷、高沛守關頭. 請劉先主討魯. 先主此下，元豐本與浙本有討魯二字. 劉、李本並脫上「先主討魯」四字. 茲依錢、《函》、廖與張、吳本. 更襲取璋. 此下舊張、吳、何本連. 錢、《函》、廖本空格. 茲提行另起. 並補年上「建安」字.

〔建安〕二十年，魏武帝西征魯. 魯走巴中. 先主將迎之. 而魯功曹巴西閻圃吳、何、王本訛作團. 說魯北降，歸魏武，贊以大事. 宜附託〔杜濩、朴胡委質〕. 依《三國志‧張魯傳》補六字. 說詳注. 不然，西結劉備以歸之. 魯勃然曰：「寧為曹公作奴，不為劉備上客. 」遂委質魏武. 武帝拜魯鎮南將軍，封襄平侯. 又封其五子，皆列侯. 時先主東「下」〔取〕江「安」〔州〕，漢無江安地名. 茲依《張飛傳》、《趙雲傳》改江州. 巴、漢當作巴人. 稽服. 魏武以巴夷王杜濩、朴胡、袁《通鑑》卷六十七作任. 約為三巴太守. 留征西將軍夏侯淵，及張郃、原脫銜. 當時郃是將軍，見《郃傳》. 益州刺史趙顒等守漢中. 遷其民於關隴.

五

二十四年春，先主進軍攻漢中. 至定軍，淵、郃、顒來戰，大為先主所破. 將軍黃忠斬淵、顒首. 魏武帝復西征先主. 先主曰：「孟德雖來，無能為也. 我必有漢川矣. 」〔乃歛眾拒險，終不交鋒. 魏武積月不能拔，果引軍還. 〕原脫一行，依《陳志‧先主紀》與《魏武紀》補二十字，還足一行之數. 先主遂為漢中王. 將還成都，當得重將以鎮漢中. 眾皆以必張飛. 張飛心亦自許. 先主乃以牙門延本傳下有「將軍」字. 義陽魏延為鎮遠將軍、漢中太守. 先主大會群臣，問延曰：「今委卿以漢中. 卿居之若何？」延本傳作「欲云何」. 對曰：「若曹操舉天下而來，請為大王拒之. 若偏將十萬而來，請為大王吞之. 」眾壯其言. 初，魏武之留淵、郃也，以雞肋示外. 外人莫察. 惟主簿楊脩知之，故曰：「夫雞肋，棄之如可惜，食之無所得，以比漢中也. 」裴注引《九州春秋》，為建安二十四年，將棄漢中時事. 此以為征張魯年事，當是常氏誤筆. 是後，處蜀、魏界，固險重守. 自丞相〔亮〕、大司馬〔琬〕、大將軍〔禕〕，皆鎮漢中. 蜀大將軍姜維即不鎮漢中. 按常氏行文規律，補三字.

六

蜀平，梁州治沔陽. 太康中，「晉」武帝「子」〔孫〕依《晉書‧武十三王傳》改. 漢王迪受封，更曰漢國. 舊各本皆下連「郡」字. 茲斷句. 〔李雄時〕郡但六縣. 《晉志》「漢國領八縣」. 李雄得漢中，失黃金、興道，乃為六縣.

南鄭縣郡治. 周貞王十「六」〔八〕年，原作十六年. 《史記‧六國表》秦「左庶長城南鄭」在「定王十八年」. 凡複謚可單用一字，皆謂貞定王也. 秦厲公《六國表》作厲共公. 《秦本紀》作厲公. 城之. 有池水，從旱山來入沔. 大姓李、鄭、元豐本作鄭. 他舊本皆作程. 《函海》注云「應作鄭」. 廖本逕改作鄭. 趙氏. 錢、《函》二本氏作公. 《函海》注云：「劉、吳、何、李本並作氏. 」

沔陽縣州治. 有鐵官. 「又」有度水. 水有二源：一曰清檢，二曰濁檢，〔并〕有魚穴. 清水出●，李本作鱮. 濁水出鮒，常以二月八月錢寫本訛作日. 取. 蜀丞相諸葛亮葬定軍山.

褒中縣孝昭帝元鳳六年置. 本都尉治也. 山名扶木. 何本誤作水. 有唐公房祠也.

成固縣各舊本皆作城固. 下同. 《函海》注云：「前、後《漢》、《晉書》並作成. 」廖本作成. 蜀時，以沔陽為漢城，成固為樂城. 張、吳、何、王、浙本下連「蒲池縣」. 他本下二縣提行或空格.

蒲池縣

西鄉縣

七

魏興郡，本漢中西城縣. 哀平之世，縣民錫李、錢、《函》本作鍚. 光，字長沖，為交州刺史. 徙交阯張、吳、何、王、浙本作趾. 太守. 王莽篡位，「據」〔拒〕依舊本作拒. 郡不附. 莽方有事海內，未以為意. 尋值所在兵起，遂自守. 張、吳本起、遂二字倒. 更始即位，舊本作祚. 《函海》注云：「應作位. 」廖本改作位. 正其本官. 世祖嘉其忠節，徵拜為大將軍朝侯祭酒，封鹽水侯. 後漢中數寇亂，縣土獨存. 漢季世別為郡. 建安二十四年，劉先主命宜都太守孟達從「姊」秭依舊本作秭. 歸北伐房陵、上庸. 自漢中，又遣副軍中郎將劉封錢寫本脫封字. 乘沔水會達上庸. 以申耽弟儀為建信將軍、西城太守. 達、耽降魏. 黃初二年，〔魏〕文帝舊本但文帝二字，非例. 茲仿下文補. 轉儀為魏興太守，封鄖鄉侯. 〔住洵口. 〕依《劉封傳》補三字. 蜀平，「遂」〔還〕治西城. 舊失「洵口」句，故訛還為遂. 茲補正. 說在註. 屬縣六. 戶萬. 去洛一千七百里. 元豐本有里字，李本、廖本亦有，劉本有小里字與小字擠刻，錢、張、吳、《函》本無. 土地險隘. 其人半楚. 風俗略與荊州、沔中「郡」同.

西城縣郡治. 元康元年，封越騎校尉蜀郡何攀為公國也.

錫錢、《函》作鍚. 他本作錫. 縣〔有錫穴. 〕依《後漢志》補.

安康縣〔本安陽縣，太康中改. 〕說在註.

興晉縣晉置. 當云魏置平陽縣，晉改名.

鄖劉、李、錢作員. 下同. 鄉縣本名長利縣. 縣有鄖〔關〕「鄉」. 廖本注云：「當作鄖關. 見《漢書‧地理志》. 」

洵陽縣〔北山〕洵水所出. 依《漢書》補「北山」字.

八

上庸郡，故庸國，楚與巴秦所共滅者也. 秦時屬蜀. 元豐本作屬縣. 後屬漢中. 漢末為上庸郡. 建安二十四年，孟達、劉封征上庸. 上庸太守申耽《三國志》作耽. 稽服，遣子弟及宗族詣成都. 先主拜耽征北將軍，封鄖鄉侯，仍當作「領」. 郡如故. 黃初中，降魏. 文帝拜耽懷集將軍，徙居南陽. 錢寫本此下有一「帝」字. 省上庸，并新城. 孟達誅後，復為郡. 屬縣五. 戶七千. 去洛一千七百里.

上庸縣郡治.

北巫縣安樂鄉，劉、李本作鄉. 他各本皆作「縣」，并作郡屬縣款式，提行或空格. 成六縣. 當非. 咸熙元年為公國，封劉後主也. 廖本此下注云：「按當有誤也. 上文言屬縣五，而今有六縣. 或不數公國耳. 但考《晉書‧地理志》幽州燕國有「安樂國相. 蜀主劉禪封此縣公」，明不得屬上庸. 此之云然，所未詳矣. 」廖刻不考板本，未見劉本與《函海》注，自迷惘.

武陵縣

安富縣

微陽縣

九

新城郡，本漢中房陵縣也. 秦始皇徙呂不韋舍人萬家於房陵，以其隘地也. 漢時宗族、大臣有罪，亦多徙此縣. 漢末，以為房陵郡. 建安二十四年，孟達征房陵，煞錢、《函》本作煞，他本作殺. 太守蒯祺，進平三郡. 與劉封不和，封奪達鼓吹. 關羽圍樊城，求助於封、達. 封、達以新據山郡，未可擾動為辭. 羽為吳所破殺. 達既忿封，又懼先主見責，遂拜書先主告叛，降魏. 魏文帝善達姿才容觀，以為散騎常侍、建武將軍，〔使〕襲劉封. 封敗走，達據房陵. 文帝合三郡為新城〔郡〕，以達為太守. 「後」蜀丞相諸葛亮將北伐，招達為外援，故貽書曰：「嗟乎，孟子度！邇者，劉封侵凌足下，以傷先帝待士之望. 慨然永嘆！每存足下吳、何、王本皆誤作「天下」. 平素之志，豈虛託名載策者哉！」都護李嚴亦與書曰：「吾與孔明，並受遺詔，思得良伴. 」吳王孫權亦招之. 達遂背魏，通吳、蜀. 表請馬、弩於文帝，撫軍司馬宣王以為不可許. 帝曰：「吾為天下主，義不先負人. 當使吳、蜀知吾心. 」乃多與之，過其所求. 明帝太和初，達叛魏歸蜀. 時宣王屯宛，知其情，乃以書喻之曰：「將軍昔棄劉備，託身國家. 〔國家〕委將軍以疆場音邑. 錢、《函》本從易. 他各本作場，從昜. 之任，任將軍〔以〕廖本刪此以字. 圖蜀之事，可謂心貫白日. 蜀人愚智莫不切齒於將軍. 諸葛亮欲相破，惟苦劉、錢本作恐. 無路耳. 模之所言，宋槧舊注云「郭模，亮遣詐降洩孟達謀者」. 非小事也，亮豈輕之而令宣露，此殆易知耳. 」達「乃」以書與亮曰：「宛去洛八百，去此千二百里，聞吾舉事，當表上天子. 比相反覆，一月閒也；則吾城已固，諸軍劉本誤作「將軍」. 足辨. 「則」李本無. 吾所在深險，司馬公必不自來. 諸將來，吾無患矣. 」及兵到，達又告亮曰：「吾起事八日，而兵至城下，何其神速也！」亮以其數反覆，亦不捄. 遂為宣王所誅滅. 宣王分為三郡. 新城屬縣四，戶二萬. 去洛一千六百里.

房陵縣郡治. 舊各本無此二字. 廖本有. 有維山，維水所出，東入「瀘」〔沔〕. 此下，宋槧已有小注云：「瀘字疑誤. 當作漢. 」張、吳、何、王本又有加注云：「又按《巴漢志》新城郡有維水所出，亦云入瀘. 」蓋張佳胤所注. 廖本于舊校下云「今按當依《漢書‧地理志》，作「東至中廬入沔」. 又《水經‧沔水篇》云，「又東過中廬縣東，維水自房陵縣維山東流注之. 」亦其明證. 舊校非也. 」今按：常氏亦用《漢志》為文. 非有他據. 則依《漢志》正為入沔可也. 固不當取「中廬」字. 〔筑水，北入沔. 〕依《漢志》補.

沶鄉縣劉李本作沴鄉. 錢、《函》本作鄉. 他各本作沶.

昌魏縣

綏陽縣劉、李、錢、《函》本作「綬陽」. 張、吳、何、王、浙本作「緩陽」. 廖本作「綏陽」. 茲依《晉志》、《宋志》、《齊志》定.

十

右三郡，漢中所分也. 在漢「中」中字各本無. 之東，故蜀漢謂之「東三郡」. 蜀時為魏，屬荊州. 晉元康六年，始還梁州. 山水艱阻，有黃金、子午，馬「聰」〔騣〕李本與《函海》本作騣. 他各本作聰. 顧祖禹引《元和志》亦作騣. 今本《元和志》、《寰宇記》並作鬣. 益足知舊本聰字是音訛. 建鼓之阻. 又有作道，九君摶土作人處. 而其記及，《漢中記》不載. 又不為李雄所據. 璩識其大梗概，未能詳其小委曲也.

十一

梓「橦」〔潼〕廖本作橦. 下同. 郡，本廣漢屬縣也. 建安十八年，劉先主自葭萌南攻州牧劉璋，留中郎將南郡霍峻守葭萌城. 張魯遣將楊帛誘峻，求共城守. 峻曰：「小人頭可得，城不可得也. 」帛退. 劉璋將向存、扶禁由巴閬水攻峻. 歲餘，不能克. 峻眾才八百人. 存眾萬計，更為峻所破敗，退走. 成都既定，先主嘉峻功，此下，劉本提行，錢、《函》、廖本空格. 句猶未結. 茲連寫. 二十二張、吳、何、王本作「二十三」. 應訛. 年，分廣漢置梓潼郡，以峻為太守. 屬縣六. 廖本註云「當作五」. 戶萬. 去洛二千八百三十八里. 東接巴西. 南接廣漢. 西接陰平. 北接漢中. 土地出金、銀、丹、漆、藥、蜜也. 世有雋劉、錢、本作彥，人侔於巴蜀.

梓「橦」〔潼〕縣郡治. 有五婦山，故蜀五丁士所拽蛇崩山處也. 有善板祠，一曰惡子. 民歲上雷杼錢寫作杵. 十枚. 元豐本作枝. 錢寫作牧. 歲盡，不復見，云雷取去. 四姓，文、景、雍、鄧者也. 此下錢寫本有單行小字云「一本作梓」. 劉李本同有，字作「●」. 應是李注. 錢寫誤. 《函海》注云：「梓潼，一本作梓，劉李本作●」. 廖本注：「舊校云，一本作梓橦. 按當作潼. 」張、吳、何、王、浙本無注.

涪縣去成都三百五十里. 水通於巴. 劉、李本此下衍蜀字. 「於」〔為，〕錢、《函》、廖本作於. 劉、張、吳、何、王本作為. 蜀「為」廖本此下有為字. 東北之要. 蜀時，大將軍鎮之. 有「岩」〔宕〕田、「本」〔平〕稻田. 廖本作「岩田本稻田」大謬，據錢本等改. 孱水，出孱山. 其源「出」〔有〕據錢本等改. 金、銀礦；洗取，火融合之，為金銀. 陽泉，出石丹，大司馬蔣琬葬此. 大姓楊、杜、李. 人士多見《耆舊傳》也. 元豐本、廖本有傳字. 他各本無. 當有. 也字當衍.

晉壽縣本葭萌城. 劉氏更曰漢壽. 水通於巴西，又入漢川. 有金銀礦，民今此下錢寫本有一空位. 如有闕字. 他各本連. 歲歲取洗原倒作「洗取」. 之. 蜀亦大將軍鎮之. 漆、藥、蜜所出也. 大將軍費禕葬「此」〔北〕山. 舊各本皆作「此山」. 茲改正. 大姓葬此者多.

白水縣有關尉，故州牧劉錢、廖、劉本有劉字. 他各本無. 璋將楊懷、高沛守也.

〔昭歡縣〕舊各本作廣漢縣. 查本書《蜀志》自有廣漢郡與廣漢縣. 本郡序亦云「分廣漢置」與「南接廣漢」. 則不得自有廣漢縣明矣. 廖本徑行刪去作五縣，亦不合. 今考《晉志》、《宋志》晉壽郡皆有邵歡縣. 沈云「疑是蜀立，曰昭歡，晉改也. 」茲依吳增僅《三國郡縣表》改為昭歡縣. （說詳注. ）

漢德縣舊各本皆作「德陽縣」. 顧廣圻校稿云，「必漢德一縣誤分」. 廖本徑改作「漢德縣」. 並注云：「舊作「廣漢縣，德陽縣」. 今刪正. 漢德縣，沈約以為「疑劉氏所立」. 廣漢郡之廣漢縣、德陽縣，自在《蜀志》中，不得屬梓潼也. 」查《晉書‧地理志》明言「劉備據蜀，又分廣漢之葭萌、涪城、梓潼、白水四縣，改葭萌曰「漢壽」，又立漢德縣，以為梓潼郡」. 則此為漢德縣明矣. 有劍閣道三十里，至險. 有閣尉，〔領〕桑下兵民也. 廖本此下注云，「當有誤」. 今按：非有誤. 閣尉所領只桑下兵民也. 又，張、吳、何、王本，各縣文皆連繕，惟縣名上空格. 獨此「德陽縣」與「有劍閣」間有空位，蓋作為一縣名也. 顧廣圻校稿云：「依《晉志》，有劍閣縣，桓溫所置. 此不得有. 」廖本所注「有誤」、似即指此.

十二

武都郡，本廣漢西部都尉治也. 元鼎六年，別為郡. 屬縣九. 〔戶五萬餘. 今〕戶萬. 去洛一千八百七十八里. 東接廖本注云，「當有脫」. 〔漢中. 〕顧廣圻校批云：「脫南至. 」〔南接〕梓潼. 西接天水. 北接始平. 李本訛作陰平. 土地險阻錢本等作嶮岨. 有麻田氐，多羌戎之民. 其人半秦，多勇戇. 出名馬，牛、羊、漆、蜜. 廖本此下有注云：「《水經注‧漾水篇》引常璩云「郡居河池，一名仇池. 池方百頃」，疑此有脫文. 」今按：是范曄引常氏語變其文. 非本語. 有瞿堆百頃險勢，氐常依之為叛. 漢世數征討之. 分徙其羌，遠至酒泉、敦煌，其攻戰壘、戍處所亦多. 建安二十「四」〔二〕年，依《三國志‧魏武帝紀》當作二十二年. 《通鑑》同. 先主遣將軍雷同、吳蘭平之. 為魏將曹洪所破殺. 魏益州刺史、天水楊阜治此郡. 阜以濱蜀境，移其氐於汧、雍及天水、略陽. 建興七年，丞相諸葛亮遣護軍陳戒《三國志》作式. 伐之，遂平武都、陰平二郡. 還屬益州. 魏將夏侯淵、張郃、徐晃征伐，常由此郡；而蜀丞相亮及魏延、姜維等多從此出秦川；遂荒無留民. 舊各本作「晉民」. 是緣下文「晉民」訛. 此漢世，不得云「晉民」. 茲從廖本，作「留民」. 其氐、楊濮屬魏，魏遙置其郡. 此下廖本注云：「當重有郡字. 」茲補作下二字. 〔惟地〕屬蜀. 蜀平，屬雍州，此下各本有空位，示分節. 茲連. 太康六年還梁州. 〔元康六〕「八」年，氐齊萬年反. 舊本脫年號，承上為太康八年，大誤. 茲依《晉書》與《通鑑》改正. 郡罹其寇，晉民流徙入蜀及梁州.

永嘉初，天水氐楊茂搜率種人為寇；保據其郡，貢獻長安. 愍帝以胡寇方盛，欲懷來戎翟，拜〔茂搜〕驃騎將軍、此下舊各本皆空格，斷「左賢王」字連劉曜，大謬. 茲據《宋書‧氏胡傳》正. 左賢王. 劉曜破長安，丞相平昌公上隴，據天水. 茂搜數饋〔獻〕. 舊各本脫獻字，作饋平昌公斷句. 茲用《晉書》補. 平昌公拜茂搜長子難敵征南將軍，少子堅頭龍驤將軍. 種眾彊劉、李、錢、《函》本均誤為疆. 《函海》有注云「劉、李本亦誤疆」. 未改. 茲依廖本. 盛. 東破梁州. 南連李雄. 威服羌戎. 此下舊各本衍時字. 句連. 茲刪正. 「時」平昌公為劉曜所破，陳安作賊. 于時，并氐如一國. 此下，舊各本連. 劉、錢、《函》本於「數歲」下空格. 茲正. 茂搜死，敵、堅代為主. 數歲，劉曜自攻武都. 敵、堅南奔雄，至晉壽，遣子為質. 又厚賂雄兄晉壽守將稚. 曜不獲敵、堅，引還. 舊各本此下逕連「武都」字. 廖本于「引還」上注云「當重有敵、堅字」. 茲另補三字. 〔敵、堅還〕武都. 恃險驕慢，攻走雄陰平太守羅演. 演，稚舅也. 稚忿恚，白兄含與雄，求征之. 雄使含、稚將宋明舊本作含將稚. 數千人攻之. 時敵妻死，葬於陰平. 含、稚徑張、吳、何、王本誤作征. 至下辨，入武街城. 以深入無繼，盡為氐所破煞. 《函海》云：「李本作殺. 」敵、堅死，子「盤」〔磐〕廖本作盤. 毅復代為王. 此下，張、吳、何、王本有小註云：「按下辨縣名有赤亭. 」他本無. 又，劉本此下提行，張、吳、何、王、廖本連. 咸康四年，敵、錢寫本此下有堅字. 從弟此下錢、函本有一空位. 示宋槧原闕一字. 初，煞磐、一作殺盤. 音義同. 毅兄弟，代為主，迄今. 自茂搜父子之結據也，通晉李本作貢. 家，及李雄、劉曜、石勒、石虎、張駿，皆稱臣奉貢，受其官號；所向用其官及其年號.

十三

下辨縣郡治. 一曰武街. 何、王本此行上連郡序.

武都縣「東」漢水所出. 「東漢水」係常氏沿《前漢志》誤文. 《水經注》只稱漢水或漾水. 有天池澤. 張、吳、何、王本作「天地澤」，並注云「一本作天池澤. 」劉、李、錢、《函》、廖本作池，無注. 《後漢‧郡國志》注引《華陽國志》作「大池澤」. 《三秦記》云「百頃池」是也.

上祿縣舊各本脫縣字，與「故道縣」連. 廖本另行，並補縣字. 當從.

故道縣

河池縣泉街此下，各舊本衍縣字. 《函海》注云：「《漢志》注無縣字. 」謂顏師古引《華陽國志》文也. 廖本刪去並注云「舊衍縣字. 茲刪正. 」水，入沮，合漢也. 錢寫本以此上三縣為一行.

沮縣河池水《函海》注云：「《漢志》作沮水. 《後漢志》作沔水. 」廖本亦有注，意同. 所出東狼谷也.

平樂縣

脩城縣元豐本作脩武縣. 張、吳、何、王、浙本同. 嘉泰本作脩成縣. 廖本同. 劉、錢、《函》本作脩城縣. 《函海》注云：「《漢志》作循城. 」今按，隸書脩、循二字常互訛.

嘉陵縣《漢志》下辨、嘉陵、循城三縣皆作道.

十四

陰平郡，本廣漢北部都尉〔治〕. 依武都郡文例當有治字. 永平後，羌虜數反，遂置為郡. 《太平御覽》引作「遂立為郡以遏之」. 屬縣四. 戶萬. 去洛二千三百四十四里. 東接「漢中」〔武都〕. 南接梓潼. 西接「隴西」〔汶山〕. 北接「酒泉」〔隴西〕. 舊本四至不合，尤在酒泉去武都殆千里，中隔張掖、武威、金城、隴西四郡. 武都為最密邇而脫之. 汶山為武都同時開郡，亦脫之. 漢中間隔一郡而接之. 茲改正. 土地山險. 人民剛勇. 多氐. 有黑、白水羌，紫羌，胡虜. 風俗、所出，與武都略同.

附常志梁州郡縣與兩漢志及晉志對照表（略）

漢安帝永初二年，羌反，燒郡城. 郡人退住白水. 會漢陽諸羌反，溢入漢，煞太守. 漢陽杜琦，自稱將軍，叛亂. 廣漢郡屯葭萌. 漢使御史大夫唐喜討琦，進討羌. 經年不下. 詔賜死. 更遣中郎將尹就討羌，亦無功. 諸郡太守皆屯涪. 元初五年，巴郡板楯軍救漢中. 漢中《函海》注云：「李本二字不重出. 」大破羌. 羌乃退. 郡復治. 置助郡都尉.

劉先主之入漢中也，爭二郡不得. 建興七年，諸葛亮始命陳戒平之. 魏亦遙置其郡，屬雍州. 自景谷有步道，徑江油舊各本皆作由. 廖本改作油. 左儋行出涪. 鄧艾從之伐蜀. 元康六年，還屬梁州. 永嘉末，太守王鑒粗暴，郡民毛深、左騰等逐出之，相率降李雄. 晉民盡出蜀，氐羌為楊茂搜所占有.

陰平縣郡治. 漢曰陰平道也. 〔有白水出徼外，入羌水. 〕依《水經注》補正此九字.

甸氐縣有「白」〔羌〕水出徼外，入漢. 依《水經注》與《漢書》顏注改白水為羌水.

平武縣錢、《函》本作武平縣. 有關尉. 「自景谷有步道，徑江油左儋出涪，鄧艾伐蜀道也」劉主時置義守. 「號關尉」以上二十八字有昔人批注語，被傳鈔成正文. 宋明以來各本皆有. 與上文重疊者十九字. 謬解者四字，並當刪. 惟六字是常氏原有，當存.

剛氐縣涪水所出. 有金銀礦.

十五

右梁州.

譔曰：漢沔彪炳，靈光上照. 在天鑒為雲漢. 於地畫為梁州. 而皇劉應之，洪祚悠長. 蕭公之云，不亦宜乎.

附常志梁州郡縣與兩漢志及晉志對照表（略）

晉梁州統漢中、梓潼、廣漢、新都、涪陵、巴郡、巴西、巴東八郡. 州治漢中. 係太康元年建置. 太康六年，併新都入廣漢. 惠帝時又分巴西立宕渠郡. 又以新城、魏興、上庸自荊州度入梁州. 合為十一郡. 李雄時全有梁州.